АҞӘА, хәажәкыра 20 - Sputnik. Аԥсны аԥыза-министр Александр Анқәаби атәылахьчара аминистр аинрал-полковник Владимир Ануеи ҭелла ианеицәажәоз, атәыла Арбџьармчқәа 2021 шықәсазтәи рматериал-техникатә еиқәыршәара азҵаарақәа ирылацәажәеит. Абри атәы аанацҳауеит Атәылахьчара аминистрра апресс-маҵзура.
Атәылахьчара аминистр жәабран 16 инаркны хәажәкыра 3 рҟынӡа ареспублика араионқәа зегьы рҟны иҟоу ахәҭақәа дырҭааны игәеиҭеит.
Арҭ агәаҭарақәа рышьҭахь Ануа иазгәеиҭеит атәыла арбџьармчқәа рырҿыцра иазырхоу аусура ду ишымҩаԥгатәу, атехника ҿыц шаахәатәу, арратә зыҟаҵара аҩаӡара шеизырҳатәу.
Хажәкыра 18 рзы еилкаахеит Аԥсны аԥыза-министр Александр Анқәаб COVID-19 аҟынтәи иҽыхәышәтәра хыркәшаны москватәи ахәышәтәырҭа дышҭырҩааз, уажәы иара ареабилитациа дахысыр шакәу.
Иара убас шәаԥхьар ҟалоит:
-
Ануа Аԥсны архәҭақәа ргәаҭара алҵшәазы: ҳамч зқәымхо ҳәа акгьы ҳамбеит